STUKKEND deur Laurette Nel | Bydraes | Woes - Kreatiewe platform vir Afrikaans
My hele lyf raak aan't bewe
as ek dink aan die storie van my lewe.
Hy het my uit die swart modder opgetel,
my alles wat ek wil weet en hoor vertel
Nooit geglo die seer sal my neervel
My hart, my siel, my alles het ek aan hom toevertrou
Aan elke woord, elke aanraking van hom het ek geklou
Die skerwe van my brokkies hart
het sy lemmetjies tong tot as verbrand
om weg te waai in die suid-ooster wind
waar niemand my alleen seer ooit sal vind
In 'n bondeltjie het ek myself toegevou
waar ek my geëelte hart probeer stil
en die nuwe wonde weereens rou.
My wange is nat getraan
en my lyf voel seer van die woord-geslaan
Trane wat proe na sout en bloed
Ek skrik wakker terwyl ek sy naam roep
Ek smeek dat hy my nie moet verder breek
en raak aan die slaap terwyl ek bid
ek moet wakker word met bitter haat
Maar ek weet ...
dat ek hom nooit sal vergeet.
E-pos Laurette Nel
Lees ander gedigte deur Laurette Nel
Sjoe, ek kan die seer omtrent voel...
10 jaar 6 maande 2 weke 2 ure oud
Hierdie is so eg, so waar, so eerlik. Ek weet ook dat die wonde en letsels net so eg, waar en seer is. Ek hoop jy is al op die punt waar jy hom en jouself vergewe het - Dit is die begin van 'n nuwe lewe. Jy verdien net die beste.
10 jaar 7 maande 3 weke 5 dae 16 ure oud
poweful en rou en vol emosie.uitstekend verwoord.
10 jaar 8 maande 3 weke 6 dae 10 ure oud
sjoe ek hou van jou gedig. dit skep 'n prentjie en ek ken daai prentjie. dis erg as die donker mens so toepak. jou woorde vang my vas en ek dink aan my eie verlede
11 jaar 9 maande 3 weke 1 dag 1 uur oud
Ek dink op daardie oomblik moes jy baie stukkend gevoel het, maar deur al die wind en die weer van die lewe kom mens sterkter daaruit. Jou werk getuig daarvan... Dankie,
12 jaar 10 maande 2 weke 7 ure oud
Hierdie gawe van ons maak dit makliker om ons lewenservaringe te hanteer en te oorkom. Ek het n soortgelyke gedig op Ruff.co.za - Broken hearts- spesiaal vir n vriendin geskryf.
Sien die son sal altyd deurkom - dit bly nie vir altyd nag
13 jaar 3 maande 1 week 4 dae 14 ure oud
Dis soveel seerde om oor die tyd van die jaar seer te he. Ek dink jou gedig omskryf die gevoel van baie mense in die tyd.Hoop die nuwe jaar deel vir almal wat so voel band-aid pleisters uit, veral vir jou. Baie mooi.
13 jaar 5 maande 3 dae 15 ure oud
Jou gedig is regtig treffend. Ek dink ek weet hoe jy gevoel het toe jy dit geskryf het. Ek was ook daar. Het lewendig anderkant uitgestap, met letsels natuurlik, maar ten minste gaan dit elke dag beter. Ek wens jou dieselfde toe. Hoop eintlik teen die tyd wat jy hier lees, het 'n blommetjie spesiaal vir jou gesmile. Hoop jy het 'n geseënde Kersfees vol vrede en liefde. Tis
13 jaar 5 maande 1 week 5 dae 1 uur oud